ДОГОВОР ЗА ФРАНЧАЙЗ 

Днес . . . . . . . . . . . . . . . . . . . . . . . . 20. . . г. в гр. . . . . . . . . . . . . . . . . . . . . . . . . се сключи настоящият договор за франчайз между:

1) . . . . . . . . . . . . . . . . . . (фирма, седалище, адрес на управлението) . . . . . . . . . . . . . . . . . . . . . . . . . , наричана по-долу ФРАНЧАЙЗОДАТЕЛ, представлявяна от . . . . . . . . . . . . . . . . . . . . . . . . и

2) . . . . . . . . . . . . . . . . . . (фирма, седалище, адрес на управлението) . . . . . . . . . . . . . . . . . . . . . . . . .,

наричана по-долу ФРАНЧАЙЗОПОЛУЧАТЕЛ, представлявяна от . . . . . . . . . . . . . . . . 

Франчайзодателят е притежател на търговска марка ". . . . . . . . . . . . . . . . . . . . ", регистрирана в Патентното ведомство на Република България, номер на регистрацията . . . . . . . . . . . . . . . . , за следните видове стоки/услуги: . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Франчайзодателят произвежда продукта ". . . . . . . . . . . . ." за който има издадени от Патентно ведомство патент за изобретение и регистрация на промишлен дизайн. Продажбата на продукта се извършва под горепосочената търговска марка в специална опаковка и в търговски помещения, отговарящи на изискванията, посочени в приложената към договора документация.

I. ЦЕЛ И ПРЕДМЕТ

Чл. 1. Целта на настоящия договор е да положи основите на сътрудничество между страните, което да даде възможност на франчайзополучателя да произвежда и/или продава горепосочения продукт носещ търговската марка на франчайзодателя.

Чл. 2. (1) Франчайзодателят отстъпва на франчайзополучателя изключително право на производство на продукта и на неговата продажба под търговската марка ". . . . . . . . . . . . . . . . . . . . . . . . .", в рамките на територията по чл. 4.

(2) Франчайзополучателят е длъжен да означава продукта с марката на франчайзодателя, както и да не означава с нея никакви други, произвеждани или продавани от него, стоки или услуги.

Чл. 3. Франчайзополучателят се задължава да положи всички усилия за популяризиране на продукта и увеличаване на обема на неговите продажби в уговорената територия. За тази цел той ще ангажира в производството, продажбата и рекламата на продукта целият си персонал и производствени мощности. В това отношение франчайзополучателят ще се отнася към продукта, предмет на настоящия договор, както към свой собствен продукт.

II. ТЕРИТОРИАЛЕН ОБХВАТ

Чл. 4. (1) Изключителните права на производство и продажба на продукта и използване на търговската марка се отстъпват на франчайзополучателя единствено за следната територия: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

(2) Франчайзополучателят се задължава да спазва границите на тази територия и да не продава или пласира по друг начи продукта извън нея, без предварително писмено съгласие от страна на франчайзодателя.

Чл. 5. (1) Франчайзополучателят ще произвежда и продава продукта единствено в промишлени и търговски помещения, които отговарят на поставените от франчайзодателя изисквания. 

(2) Произвежданото и предлагано на пазара количество от продукта следва да бъде достатъчно за задоволяване на търсенето му в границите на територията по чл. 4.

(3) Франчайзополучателят се задължава да не упълномощава или възлага на друго лице производството и/или продажбата на продукта в територията по чл. 4.

III. ЗАДЪЛЖЕНИЯ НА ФРАНЧАЙЗОДАТЕЛЯ

А. Техническо съдействие:

Чл. 6. Франчайзодателят ще проведе в своето предприятие . . . . . . . . . . . . . - месечен курс на обучение за производството на продукта с двама технически служители на франчайзополучателя. Обучението и настанявянето им в хотел са безплатни. Ежедневните и пътни разходи са за сметка на франчайзополучателя.

Чл. 7. Франчайзодателят ще осъществява надзор при изграждането и оборудването на промишлените и търговски обекти за производство и продажба на продукта.

Чл. 8. Франчайзодателят ще изпраща поне веднъж годишно, по искане на франчайзополучателя, свои служители за извършване на сервизно обслужване на притежаваните от него машини и съоражения за производство на продукта. Сервизното обслужване ще се извършва по цените на франчайзодателя за съответния вид услуга валидни към момента на извършването.

Б. Маркетингово съдействие:

Чл. 9. Франчайзодателят ще запознае франчайзополучателя със своя опит в областта на маркетинга и рекламата на продукта и ще му предостави достъп до всички свои настоящи и минали рекламни материали.

Чл. 10. Франчайзодателят ще проведе в своето предприятие . . . . . . . . . . . . - месечен курс на обучение по маркетинг и реклама на продукта със служител на франчайзополучателя Обучението му и настанявянето в хотел са безплатни. Ежедневните и пътни разходи са за сметка на франчайзополучателя.

Чл. 11. Франчайзодателят изготвя и предоставя на франчайзополучателя обща маркетингова концепция и стратегия и при поискване ще изпраща срещу заплащане свои специалисти в тази област за оказване на съдействие на франчайзополучателя.

Чл. 12. Франчайзодателят одобрява външното оформление на продукта и неговата опаковка. Всяка бъдеща промяна в начина на представянето на продукта на пазара се извършва също след получаване на предварително съгласие от страна на франчайзодателя.

В. Доставка на машини и оборудване:

Чл. 13. Франчайзодателят ще достави на франчайзополучателя машини и оборудване, необходимо за производството на продукта, и ще го запознае със своя опит (ноу-хау) за инсталирането и експлоатацията им.

IV. ЗАДЪЛЖЕНИЯ НА ФРАНЧАЙЗОПОЛУЧАТЕЛЯ

А. Възнаграждение за франчайзодателя:

Чл. 14. (1) Франчайзополучателят дължи възнаграждение на франчайзодателя в размер на . . . . . . . . . . . . . . . . процента от реализирания оборот на продукта, дължимо на всеки . . . . месеца.

(2) Възнаграждението се изплаща чрез . . . . . . (начин на плащане). . . . . . . . . не по-късно от . . . . . число на месеца следващ отчетния период.

Чл. 15. (1) Франчайзополучателят е длъжен да уведомява лицензодателя за обема на реализирания оборот от продажбата на продукта, предмет на настоящия договор, с оглед определяне размера на възнаграждението по чл. 14.

(2) При спор относно обема на оборота по предходната алинея страните възлагат на регистрирани одитори да извършат проверка на отчетната и счетоводна документация, свързана с продажбата на продукта.

Б. Спазване на производствените указания:

Чл. 16. (1) Производството на продукта от франчайзополучателя ще се извършва при стриктно спазване на указанията на франчайзодателя, които могат да бъдат изменяни по негово осмотрение, щом това се налага с оглед на пазарната обстановка или други обстоятелства.

(2) Франчайзополучателят се задължава да не внася никакви изменения в производствения процес или в крайния вид на продукта без съгласието на франчайзодателя.

Чл. 17. Франчайзополучателят се ангажира да не произвежда и/или продава, преди изтичане или прекратяване на настоящия договор стоки, които с оглед на свойствата и предназначението си или от гледна точка на крайните потребители, се считат за заместители или имитации на продукта, предмет на договора.

Чл. 18. Франчайзополучателят се задължава да използва единствено машините, доставени от франчайзодателя, за производството на продукта, както и да не използва тези машини за производство на друг вид изделия.

Чл. 19. Франчайзополучателят е длъжен да осигурява качеството на продукта, което съответства на марката и е станало известно на потребителите преди сключването на договора.

В. Продажби:

Чл. 20. Продажбата на продукта, предмет на договора, ще се извършва от франчайзополучателя на цена, изчислена на основата на рационални критерии, сред които и международната известност на търговската марка на франчайзодателя. За тази цел продажната цена на продукта ще бъде ежегодно обсъждана с франчайзодателя. 

Чл. 21. При извършване на продажбите франчайзополучателят ще полага грижа на добър търговец за осигуряване на цялостно покритие на територията по чл. 4, максимизиране на оборота и печалбите и запазване на реномето на продукта и търговската марка.

Г. Реклама и промоция:

Чл. 22. С оглед увеличаване на търсенето и продажбите, франчайзополучателят ще предприеме подходящи действия и мероприятия за реклама и промоция на продукта.

Чл. 23. В края на всяка календарна година двете страни ще изготвят съвместно план за работа и реклама за следващата година, съгласно който ще се реализира бъдещата дейност по рекламата и пласмента на продукта.

Д. Качествен контрол:

Чл. 24. (1) Франчайзодателят ще осъществявя контрол за качеството на продукта, произваждан от франчайзополучателя. За тази цел франчайзополучателят се задължава да допуска упълномощени от него лица за извършване на проверки и вземане на образци/проби от продукта в промишлените и търговски помещения, където той се произвежда и продава.

(2) Въз основа на извършените проверки и взетите образци/проби, франчайзодателят може да формулира препоръки и указания към франчайзополучателя за подобряване на качеството на продукта или на неговото предлагане на пазара. Неизпълнението на тези препоръки и указания от франчайзополучателя е основание за едностранно прекратяване на договора от франчайзодателя, в съответствие с чл. 28.

Е. Търговска тайна:

Чл. 25. (1) Франчайзополучателят се задължава да не разкрива на трети лица предоставената му от франчайзодателя информация и документация относно производствения и маркетингов опит (ноу-хау) използван при производството и пласмента на продукта.

(2) Това задължение остава в сила в продължение на . . . . . . . . години след изтичане срока на действие или предсрочното прекратяване на този договор.

(3) С предадената информация и документация ще бъдат запознати само тези лица от персонала на франчайзополучателя, които са непосредствено свързани с производството и пласмента на продукта.

Чл. 26. Ако франчайзополучателят или негови служители разгласят информация и документация по предходния член, или допуснат разгласяването й, франчайзополучателят дължи неустойка в размер на . . . . . . . . . . . . . . . . . . . . . . . . . . . . 

V. СРОК НА ДОГОВОРА И УСЛОВИЯ ЗА ПРЕКРАТЯВАНЕ

Чл. 27. (1) Този договор се сключва за срок от . . . . . . . . . . . . . . . . . . . . . . . . години.

(2) След изтичане срока на договора франчайзополучателят може да продължи с пласмента на нереализираната готова продукция, а франчайзодателят има право да получи дължимото му възнаграждение за нея. 

(3) Действието на договора може да бъде продължено по взаимно съгласие на страните.

Чл. 28. (1) Всяка от страните може предсрочно да прекрати договора, ако другата страна не изпълнява някое от своите задължения. На неизправната страна следва да се даде възможност в срок от . . . . . . . . . . . . . . . . . . . . . . . . . . . . . . . месеца да изпълни задължението си.

(2) Неизпълнение, което според обичайната търговска практика може да се приеме за несъществено, не е основание за прекратяване, но и в този случай се дължи обезщетение.

(3) Ако договорът бъде прекратен по вина на франчайзополучателя, той е длъжен да върне техническата документация и да преустанови производството и продажбата на продукта, предмет на договора.

VI. ЗАКЛЮЧИТЕЛНИ КЛАУЗИ

Чл. 29. (1) Страните по настоящия договор следва да отправят всички съобщения и уведомления помежду си само в писмена форма.

(2) Писмената форма се смята за спазена и когато съобщенията са отправени по телефакс, по Е-мейл или друго техническо средство, което изключва възможността за неточно възпроизвеждане на изявлението.

Чл. 30. Настоящият договор може да бъде изменен или допълнен от страните с отделно споразумение, облечено в писмена форма. 

Чл. 31. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки .

(2) Когато постигането на съгласие се окаже невъзможно, страните ще отнесат спора пред
Арбитражния съд при Българска стопанска камара.

  Чл. 32. За неуредените с този договор въпроси се прилагат разпоредбите на търговското и гражданското законодателство на Република България. 

Настоящият договор се състави в два еднакви екземпляра - по един за всяка от страните.

ФРАНЧАЙЗОДАТЕЛ: . . . . . . . . . . . . . . .  	ФРАНЧАЙЗОПОЛУЧАТЕЛ: . . . . . . . . . . . . . .